text: Esbjerg-motorvejen er spejlglat
  02 januar 2018 kl. 08.28
  Trods plus-grader og solskin, så er Esbjerg-motorvejen tirsdag formiddag spejlglat mellem Korskroen og Vejen.
  Der meldes om meget glatte kørebaner på Esbjergmotorvejen mellem Korskroen og Vejen.
  Der er sendt saltvogne ud på strækningen, oplyser Syd- og Sønderjyllands Politi. 
  Det glatte føre har medført et uheld på afkørselsrampen ved Bramming i østgående retning, hvorfor rampen er spærret for afkørsel fra motorvejen.
  Esbjergmotorvejen. Der meldes om meget glat kørebane på Esbjergmotorvejen mellem Korskroen og Vejen. Der iværksættes saltning på strækningen, men kør alligevel forsigtigt. Vagtchefen. #politidk
  
  